Turun satama

**Turun satama** (, LOCODE: FI TKU) on Suomen vanhin satama, ja se mainitaan arabialaisen maantieteilijä Abu Abdallah Mohammed Idrisin vuonna 1154 kirjoitetussa kirjassa *[[Kitab Rudjar]]*. Satama sijaitsee Saaristomeren rannalla, Turun kaupungin keskustasta länteen Turun sataman ja Pansion kaupunginosissa.

Se on maan toiseksi vilkkain matkustajaliikenteen satama ja rahtiliikenteessä yksi kymmenestä tärkeimmästä satamasta. Sen kautta kulkee vuosittain noin 3 miljoonaa ulkomaan liikenteen matkustajaa ja 2–4 miljoonaa tonnia tavaraa. Päivittäisiä matkustajalauttapalveluita Turusta Tukholmaan, Maarianhaminaan ja Långnäsiin liikennöivät ennen kaikkea Tallink Siljan (M/S Baltic Princess iltaisin, ennen aamuisin kulki M/S Galaxy I, mutta laiva on nykyisin vuokralla Alankomaissa. Siljalla ei kulje reitillä juuri nyt aamulaivaa.) ja Viking Line (M/S Viking Grace iltaisin, M/S Viking Glory aamuisin).

Hangon Railship-liikenteen siirryttyä kokonaan Turkuun vuonna 1998 Turun satama oli jonkin aikaa Suomen ainoa junalauttasatama. Turun sataman *Pansion satamasta* oli junalauttayhteydet Travemündeen vuodenvaihteeseen 2007/2008 ja Tukholmaan vuodenvaihteeseen 2011/2012 saakka. Satamasta liikennöidään päivittäin ro-ro-aluksilla Turun ja Travemünden väliä.

Turun seudulla on myös toinen merkittävä satama, rahtimäärältään Turkua suurempi Naantalin satama.

Satamaan on tulossa uusi yhteisterminaali. Tallink Silja siirtyy sinne vuosina 2026–2027 ja Viking Line uuden laiturin valmistuttua vuosina 2027–2028. Hankkeen yhteydessä Turun sataman rautatieasemalle johtava Turun satamarata on tarkoitus siirtää pohjoisemmaksi.

## Henkilö- ja rahtiliikenne

Turun sataman kautta on viime vuosina kulkenut noin kolme miljoonaa ulkomaan liikenteen matkustajaa. Satama on Helsingin sataman jälkeen Suomen toiseksi vilkain matkustajaliikenteen satama. Lisäksi matkustajaliikenteessä kulkee kotimaan matkustajia esimerkiksi Ahvenanmaalle. Turun sataman tavaraliikenne käsitti vuonna 2011 yhteensä noin 2,8 miljoonaa tonnia. Ulkomaan tavaraliikenteessä tuonnin osuus oli 1,351 ja viennin 1,215 miljoonaa tonnia. Sekä ulkomaan tuonnin että viennin suurimman tavararyhmän (0,938 ja 0,891 milj. t) muodostivat kappaletavarat.

(*) Matkustajatilastojen arvo kuvaa liikennettä ulkomaille tai ulkomailta eikä sisällä kotimaan liikennettä.

## Meriliikenneturvallisuus- ja ympäristöhankkeet
Turun Satama on mukana kehittämässä meriliikenteen turvallisuutta ja ympäristöystävällisyyttä. Näistä kehityshankkeista muutama esimerkki.

###### NextGen Link (7.2.2017–31.12.2020)
Projektissa päivitetään olemassa olevaa meriyhteyttä Turun, Maarianhaminan ja Tukholman satamien välillä. Meriyhteyden päivittäminen sisältää uuden matkustaja-autolautan (ro-pax) ylimääräiset ympäristöinvestoinnit sekä satamainvestoinnit vastaamaan uuden isomman aluksen tarpeita sekä kasvavaa rahti- ja matkustajamäärää. Projektissa mukana Suomesta Turun Satama, Turun kaupunki, Viking Line ja Maarianhaminan Satama sekä Ruotsista Tukholman Satama. Hanke on saanut EU:n CEF-rahoitusta.

###### SecurePax (1.1.2019–31.12.2021)
Julkisen liikenteen lisääntyneiden turvallisuusriskien vuoksi Euroopassa on välttämätöntä minimoida tätä vaaraa laivaliikenteen terminaaleissa. Matkustajaliikenteen turvallisuuden varmistaminen on erityisen vaikeaa Turun ja Tukholman ydinsatamissa. Koska näiden kahden sataman välisessä linjaliikenteessä olevien laivojen satamakäynnit kestävät vain noin yhden tunnin, matkustajien laivasta poistuminen ja laivaan nousu sekä ajoneuvojen purkaminen ja lastaaminen on suoritettava ilman ylimääräisiä viiveitä, jotta alukset pysyisivät tiukassa aikataulussa. Tämä rajoittaa huomattavasti käytettävissä olevia vaihtoehtoja tarkastaa matkustajia, ajoneuvoja ja matkatavaroita.

## Kuvagalleria
### Näkymiä

Tiedosto:Turun satama.jpg|Turun satama, taustalla S/S Ukkopekka.
Tiedosto:Sky Wind May 2005.jpg|M/S Sky Wind Turun satamassa.
Tiedosto:Global Freighter.jpg|M/S Global Freighter Turussa.
Tiedosto:Turku - Silja Line.jpg|Silja Linen matkustajaterminaali.
Tiedosto:Viking Line terminal.jpg|Viking Linen matkustajaterminaali.
Tiedosto:Turku harbour.jpg|Turun satama-aluetta: etualalla Viking Linen ja taustalla Silja Linen terminaalit sekä M/S Galaxy.
Tiedosto:Port of Turku 1.jpg|Rahtisatama.
Tiedosto:Turku Harbour railway station.jpg|Turun sataman rautatieasema.
Tiedosto:Turku-Harbour-1972.jpg|Ilmakuva Turun satamasta vuodelta 1972.


## Turusta liikennöivät matkustaja-alukset


Tiedosto:Stockholm_Archipelago_Silja_Baltic_Princess_06.jpg|Silja Linen M/S Baltic Princess liikennöi iltalähdöllä Turusta Långnäsin kautta Tukholmaan.
Tiedosto:Viking_Grace_in_Stockholm.jpg|Viking Linen M/S Viking Grace liikennöi iltalähdöllä Turusta Långnäsin kautta Tukholmaan.
Tiedosto:MS Viking Glory March 2022 1a.jpg|Viking Linen M/S Viking Glory liikennöi aamulähdöllä Turusta Maarianhaminan kautta Tukholmaan.


## Lähteet

## Aiheesta muualla

*Turun satama 
*Turun vierasvenesatama